Portugaliyaning Montemor-o-Velo shahrida o‘smir-yoshlar o‘rtasida o‘tkazilgan jahon chempionatida o‘zbekistonlik sportchilar kanoe bo‘yicha bo‘lib o‘tgan musobaqalarda 2ta kumush va bitta bronza medaliga sazovor bo‘lishdi. Artur Guliyev 200 metr masofaga bir kishilik qayiqda kumush medalga sazovor bo‘lgan bo‘lsa, ikki kishilik qayiqda 200 metr masofaga o‘tkazilgan poygada Nilufar Zokirova va Dilnoza Raxmatova marra chizig‘ini ikkinchi bo‘lib bosib o‘tishdi. Dilnoza Raxmatova esa 500 metr masofaga kanoeda eshkak eshish bo‘yicha o‘tkazilgan musobaqada bronza medali sohibasi bo‘lgan. G‘oliblar 29 iyul kuni soat 6:30da O‘zbekistonga qaytib kelishadi.